**A PÉCSI TUDOMÁNYEGYETEM BÖLCSÉSZETTUDOMÁNYI KAR**

ANGLISZTIKA INTÉZET

**BELSŐ SZERVEZETI- ÉS MŰKÖDÉSI**

**SZABÁLYZATA**

**PÉCS, 2019**

**TARTALOM**

1. AZ INTÉZETRE VONATKOZÓ ÁLTALÁNOS RENDELKEZÉSEK 3
	1. § AZ INTÉZET NEVE ÉS SZÉKHELYE 3
	2. § AZ INTÉZET FELADATA ÉS FUNKCIÓI 3
	3. § AZ INTÉZET SZERVEZETI FELÉPÍTÉSE 3
2. AZ INTÉZET VEZETÉSE 4
3. § AZ INTÉZETIGAZGATÓ 4
4. § AZ INTÉZETIGAZGATÓ FELADAT- ÉS HATÁSKÖRE 4
5. § AZ INTÉZETIGAZGATÓ-HELYETTES 5
6. § AZ INTÉZETI TANSZÉK ÉS AZ INTÉZETI TANSZÉKVEZETŐ FELADAT- ÉS HATÁSKÖRE…5
7. AZ INTÉZETI TANÁCS 6
8. § AZ INTÉZETI TANÁCS TAGSÁGA… 6
9. § AZ INTÉZET TANÁCS FELADATAI ÉS FUNKCIÓ 7
10. AZ INTÉZETI TANÁCS ÜGYRENDJE 8
11. § AZ INTÉZETI TANÁCS ÜLÉSE… 8

MELLÉKLET:

1. számú: AZ INTÉZETI TANÁCS VÁLASZTOTT TAGJAINAK MEGVÁLASZTÁSA: 10

I.

# AZ INTÉZETRE VONATKOZÓ ÁLTALÁNOS RENDELKEZÉSEK

**1. §**

**AZ INTÉZET NEVE ÉS SZÉKHELYE**

(1) Az Intézet neve:

Pécsi Tudományegyetem Bölcsészettudományi Kar Anglisztika Intézet (rövidítése PTE BTK AI, a szöveg további részében: Intézet)

(2) Az Intézet angol megnevezése

Institute of English Studies, Faculty of Humanities, University of Pécs

(3) Az Intézet székhelye: Pécs, címe: 7624 Pécs, Ifjúság útja 6.

(4) Az Intézet honlapja: [www.ies.btk.pte.hu](http://www.ies.btk.pte.hu)

(5) Az Intézetben használatos bélyegzők feliratai:

## Pécsi Tudományegyetem Bölcsészettudományi Kar Anglisztika Intézet

**7624 Pécs, Ifjúság útja 6. (kör- és hosszú bélyegző)**

 (a) az Intézeten belül működő, nem önálló szervezeti egységek magyar nyelvű bélyegzői:

## Pécsi Tudományegyetem Bölcsészettudományi Kar Anglisztika Intézet

**Angol Nyelvészeti tanszék**

**Pécsi Tudományegyetem Bölcsészettudományi Kar Anglisztika Intézet**

**Angol Alkalmazott Nyelvészeti Tanszék**

**Pécsi Tudományegyetem Bölcsészettudományi Kar Anglisztika Intézet**

**Angol Nyelvű Irodalmak és Kultúrák Tanszék**

(b) Az Intézeten belül működő nem önálló szervezeti egységek angol nyelvű bélyegzői:

## University of Pécs Faculty of Humanities

**Institute of English Studies Department of English Linguistics**

**University of Pécs Faculty of Humanities**

**Institute of English Studies**

**Department of English Applied Linguistics**

**University of Pécs Faculty of Humanities**

**Institute of English Studies**

**Department of English Literatures and Cultures**

**2. §**

**AZ INTÉZET FELADATAI ÉS FUNKCIÓI**

1. Az Intézet feladata:
	1. angol és anglisztika szakos hallgatók képzése az alap- és mesterképzésben és osztatlan tanárképzésben;
	2. az angol nyelvvel, nyelvészettel, az angol nyelv tanításával és tanulásával, valamint az angol nyelvterületek irodalmával és kultúrájával kapcsolatos oktatási, alap- és alkalmazott kutatási, valamint kutatásfejlesztési tevékenység végzése;
	3. kapcsolattartás a hazai és külföldi anglisztikai és amerikanisztikai intézetekkel, kutatóhelyekkel és külképviseletekkel.
2. Az Intézet a következő funkciókat látja el:
	1. oktatás és kutatásszervezés az intézeti tanszékvezetők, szakfelelősök, valamint tantárgyfelelősök közreműködésével,
	2. oktatásigazgatás és gazdálkodási tevékenység.

**3.§**

**AZ INTÉZET SZERVEZETI FELÉPÍTÉSE**

1. Az Intézeten belül három **intézeti tanszék** működik:
	1. Angol Nyelvészeti Tanszék (Department of English Linguistics)
	2. Angol Alkalmazott Nyelvészeti Tanszék (Department of English Applied Linguistics)
	3. Angol Nyelvű Irodalmak és Kultúrák Tanszéke (Department of English Literatures and Cultures)
2. Az Intézet közös rendeltetésű helyiségei:

-irodák,

-szaktantermek,

-előadótermek

-raktár

1. Az Intézet működését a BTK dékánja felügyeli.
2. Az Intézet törvényességi felügyeletét a Dékánlátja el.

II.

# AZ INTÉZET VEZETÉSE

1. Az Intézet vezetésével kapcsolatos feladatokat az Anglisztika Intézeti Tanácsa (AIT) és az intézetigazgató látja el.
2. Az intézetigazgató munkáját az intézetigazgató-helyettes segíti.

## 4.§

**AZ INTÉZETIGAZGATÓ**

1. Az Intézet felelős vezetője az intézet igazgatója. Az intézetigazgató az Intézeti Tanáccsal szorosan együttműködve látja el feladat- és hatásköreit.
2. Az intézetigazgató megbízására a kari SZMSZ 46.§ (1)-(5) bekezdésben és a vonatkozó egyetemi és kari szabályzatokban foglaltak irányadóak.
3. Az intézetigazgatót az intézeti értekezlet egyszerű többséggel (a szavazatok több mint fele) választja meg. Az intézetigazgató megbízásának megszűnésére a dékán megbízásának megszűnésére vonatkozó szabályokat kell alkalmazni (PTE BTK SZMSZ, 13 § (1)-(2).
4. Intézetigazgatói feladatkörrel az egyetemmel teljes munkaidős közalkalmazotti jogviszonyban álló egyetemi tanár vagy habilitált egyetemi docens, kivételes esetben egyetemi docens bízható meg.
5. Az intézetigazgatói megbízatás pályázat alapján legfeljebb a 65. életévig tölthető be.
6. Az intézetigazgatót a Kari Tanács javaslatára, a Szenátus véleménye ismeretében az egyetem rektora bízza meg.
7. Az intézetigazgatói megbízatás egyetemi tanár esetében öt, egyetemi docens esetében három évre szól, amely az Intézeti Tanács véleményére is figyelemmel, legfeljebb egy alkalommal, pályázat alapján megismételhető. Megbízatása idején az intézetigazgató csak a Pécsi Tudományegyetemen láthat el vezetői feladatot.

## 5.§

**AZ INTÉZETIGAZGATÓ FELADAT- ÉS HATÁSKÖRE**

1. Összehangolja, szervezi és ellenőrzi az Intézetben folyó oktató-nevelő munkát;
2. képviseli az Intézetet az egyetemen belül és kívül, eljár az Intézet nevében;
3. véleményt nyilvánít, javaslatot tesz az Intézet hatáskörébe tartozó minden kérdésben;
4. egyezteti az intézeti tanszékeknek a tanterv kidolgozására, módosítására, illetőleg végrehajtására vonatkozó javaslatait;
5. egyezteti az intézeti tanszékek által oktatott tantárgyak programjainak elkészítését, a vizsgakövetelmények, valamint a tananyag meghatározását;
6. koordinálja és ellenőrzi az Intézet keretében folyó tudományos kutatási tevékenységet, ösztönzi a publikációs és a pályázati tevékenységet, szervezi az Intézet szakmai és tudományos kapcsolatait;
7. intézeti ügyekben az Intézet rendelkezésére álló pénzügyi keretek felhasználásánál a kötelezettségvállalási és az utalványozási jogkört gyakorolja, melyet az intézeti Belső Működési Szabályzat alapján az igazgatóhelyettesre átruházhat;
8. belső pályázatot ír ki az intézeti tanszék irányítására, majd az intézeti tanszék munkaértekezlete és az Intézeti Tanács véleményének ismeretében az intézeti tanszékvezető személyére vonatkozó javaslatot a Kari Tanács elé terjeszti, végül a dékán nevezi ki az intézeti tanszékvezetőket;
9. előkészíti az Intézeti Tanács üléseseit, gondoskodik az ott hozott határozatok végrehajtásáról;
10. irányítja az intézeti adminisztrációt;
11. meghatározza és ellenőrzi az intézetigazgató-helyettes munkáját;
12. az Intézeti Tanács állásfoglalása alapján kinevezi a szakfelelősöket;
13. koordinálja az Intézet, illetőleg az intézeti tanszékek igazgatási és gazdálkodási feladatait, gyakorolja mindazokat a jogokat, amelyeket jogszabályok, egyetemi vagy kari szabályzatok ráruháznak;
14. ellátja illetve gyakorolja a felsőbb szintű szabályzatokban megállapított egyéb feladatokat és hatásköröket;
15. irányítja az intézet személyzeti munkáját, ennek megfelelően gyakorolja a közvetlen munkahelyi vezetőt a jelen Szabályzat szerint megillető jogokat; ennek keretében az IT véleményének ismeretében dönt az Intézet oktatóinak intézeti tanszékekre történő beosztásáról*,* az érintett oktatóval és tanszékekkel egyeztetve.

## 6.§

**AZ INTÉZETIGAZGATÓ-HELYETTES(EK)**

1. Az intézetigazgató-helyettes(ek) személyére – az IT véleményének meghallgatása után – az intézetigazgató bízza meg a feladatok elvégzésével~~.~~ Igazgatóhelyettesi feladattal adjunktus vagy magasabb beosztású oktató bízható meg. Megbízatása az intézetigazgató megbízásának idejére szól. Az intézetigazgató-helyettes(ek) újraválasztható(k). Visszahívását kezdeményezheti az Intézetigazgató, vagy az Intézeti Tanács 2/3-os többséggel.
2. Az igazgatóhelyettes az intézetigazgató általános vagy eseti felhatalmazása alapján az intézetigazgató hatáskörében járhat el.
3. Ha az intézetigazgató jogkörének gyakorlásában két hétnél hosszabb ideig akadályoztatva van (külföldi út, szabadság, betegség stb.), az igazgatóhelyettes felhatalmazás nélkül is jogosult nevében eljárni.

## 7.§

**AZ INTÉZETI TANSZÉK ÉS AZ INTÉZETI TANSZÉKVEZETŐ FELADAT- ÉS HATÁSKÖRE**

1. Az intézeten belül a korábban hatályos képzés rendszerében meghatározott kutatási és oktatási feladatok ellátására intézeti tanszékek működnek.
2. Az intézeti tanszék az (1) bekezdésben meghatározott oktatási feladatokon túl – a Karon működő valamely Doktori Iskola felkérése alapján – tantárgyfelelősként, oktatóként, témavezetőként – közreműködik a PhD képzésben.
3. Az intézetigazgató javaslatára az Intézeti Tanács egyes kutatási feladatok ellátását az intézeti tanszékre bízhatja.
4. Az intézeti tanszék
	1. végzi a rábízott tantárgyak oktatását;
	2. biztosítja a számonkérést;
	3. intézi az ezekkel kapcsolatos, hallgatókat érintő, a BTK Kari Hivatal Tanulmányi Osztálya hatáskörébe nem tartozó tanulmányi ügyeket;
	4. kutatási feladatokat végez.
5. Az intézeti tanszék által használt infrastruktúrát és az intézeti tanszék működéséhez szükséges adminisztrációt az Intézet számára a Kari Tanács által rendelkezésre bocsátott költségvetés biztosítja.
6. Az intézeti tanszéket a tanszékvezető irányítja.
7. Az intézeti tanszékvezető megbízása:
	1. Az intézeti tanszékvezetőt az intézetigazgató által kiírt belső pályázat, az intézeti tanszék munkaértekezlete és az Intézeti Tanács javaslatának figyelembevételével a dékán bízza meg határozott időtartamra, a Kari Tanács javaslata alapján.
	2. Megbízatása egyetemi tanár esetében 5 évre, egyetemi docens és adjunktus esetében 3 évre szól, lejáratakor az intézetvezető belső pályázatot ír ki.
	3. Intézeti tanszékvezető csak egyetemi tanár, docens, vagy doktori fokozattal rendelkező adjunktus lehet.
	4. Az intézeti tanszékvezetői megbízás a 65. életév betöltéséig szólhat.
8. Az intézeti tanszékvezető megbízásának visszavonásáról az intézeti tanszék munkaértekezlete és az Intézeti Tanács javaslata alapján az intézetigazgató dönt.
9. Az intézeti tanszékvezető feladat- és hatásköre:
	1. Az intézeti tanszékvezető hatásköre kiterjed minden olyan ügyre, amelyet a jelen szabályzat nem utal az intézetigazgató vagy az IT hatáskörébe, beleértve az önálló tanszékvezetőt korábban megillető jogosítványokat (javaslat a tanszéki státus betöltésére, a folyó és jövendőbeli pályázati pénzek, valamint az IT által a tanszéknek ítélt működési keret arányos része feletti rendelkezés.)
	2. javaslatot tesz a tanszék által gondozott tantárgy (tantárgykör) oktatási programjára (előadás, szeminárium, gyakorlat, alternatív, fakultatív tárgyak körére és óraszámukra),
	3. javaslatot tesz az Intézet igazgatójának az oktatási feladatot ellátó intézeti munkatársak személyére, illetve külső óraadók megbízására, figyelembe véve az oktatói-kutatói követelményrendszer rendelkezéseit, az ellátandó óraszámot és kapcsolódó oktatási feladatokat,
	4. közreműködik az intézeti tanszéki oktatók, kutatók és nem oktató-kutató dolgozók minősítésében,
	5. meghatározza és ellenőrzi az egyes oktatók konkrét tanévi/félévi oktatási feladatait,
	6. javaslatot tesz, illetve közreműködik az Intézet kutatási feladatainak meghatározásában és ellátásában,
	7. megszervezi a hallgatók tanulmányi munkájával összefüggő oktatási, vizsgáztatási és más, a BTK Kari Hivatal Tanulmányi Osztálya hatáskörébe nem tartozó feladatokat, és ezzel összefüggésben gyakorolja mindazokat a jogokat, amelyeket valamely szabályzat vagy az intézetigazgató rá ruházott.
	8. Az intézeti tanszék vezetőjének jogában áll intézeti tanszékvezető-helyettest megbízni.
10. Az intézeti tanszék munkaértekezlete
	1. Az intézeti tanszék munkaértekezlete (az intézeti tanszék oktatói, kutatói állománya, a fő- és mellékállású oktatók ) véleményezi a tanszékvezető feladat- és hatáskörébe tartozó

kérdéseket, azokra javaslatot tesz, illetőleg kezdeményezi az intézeti tanszékvezető intézkedését.

* 1. Az intézeti tanszék munkaértekezlete egyszerű többséggel javaslatot tesz az intézeti tanszékvezető személyére,
	2. Az intézeti tanszék munkaértekezlete kezdeményezheti intézeti értekezlet összehívását.

**III.**

**AZ ANGLISZTIKA INTÉZETI TANÁCS (AIT)**

(1) Az Anglisztika Intézeti Tanács (AIT) az intézet döntéshozó, javaslattételi, véleményezési és ellenőrzési jogkörrel felruházott vezető testülete. Az AIT 12 főből áll.**1**

## 8.§

**AZ INTÉZETI TANÁCS TAGSÁGA**

1. Az Intézeti Tanács szavazati jogú tagjai
	1. az intézetigazgató, mint a tanács elnöke,
	2. az intézeti tanszékvezetők (három fő),
	3. az intézeti értekezlet által megválasztott 5 vagy 6 oktató, abban az esetben hat, ha az intézetigazgató egyben tanszékvezető is,
	4. a HÖK által delegált három angol vagy anglisztika BA vagy anglisztika MA vagy osztatlan angoltanár szakos hallgató.
2. Tanácskozási joggal az ülésen részt vesz továbbá
	1. a Kar dékánja vagy az általa megbízott képviselő,
	2. ha annak napirendjén gazdasági tárgyú előterjesztés is szerepel, a Kar gazdasági vezetője;
	3. bárki, akinek részvételét a napirendi pont tárgyára tekintettel az AIT igazgatója indokoltnak tartja;
	4. az Intézet bármelyik nem szavazati jogú tagja.
3. A tanácstagság időtartama:
	1. egybeesik a tisztségre történő megbízás időtartamával,
	2. a választott tagok esetében 3 év.

## 9.§

**AZ INTÉZETI TANÁCS FELADATAI ÉS FUNKCIÓI**

1. Az Intézeti Tanács dönt az intézet:
	1. munka- és ülésrendjéről,
	2. oktatási-kutatási tevékenysége fejlesztésének irányairól,
	3. szakmai tevékenységének tanévenkénti értékeléséről,
	4. létszámgazdálkodásának elveiről,
	5. költségvetési keretének felosztásáról, illetve a felhasználásról szóló beszámoló elfogadásáról
2. Az Intézeti Tanács javaslatot tesz:
	1. a Kari Tanácsnak az intézeti struktúrára vonatkozó határozatára, figyelemmel az Intézet által gondozott tantárgyak körére és annak módosítására,
		* a korábban hatályos képzésben,
		* az alapképzésben (BA)
		* a mesterképzésben (MA)
	2. az intézeti tanszékek, tanszéki csoportok létesítésére, megszüntetésére, valamint a Kar vezetője számára az intézeti tanszékvezetői megbízásra;
	3. az intézet által kizárólagosan gondozott szakon a képzés indítására, szüneteltetésére vagy megszüntetésére, az államilag finanszírozott vagy költségtérítéses felvételi irányszámokra;
	4. új oktatói-kutatói és nem oktatói-kutatói dolgozók álláshely-létesítésére, a pályázat szövegére;
	5. az Intézeti belső SzMSz módosítására;
	6. kitüntetések adományozására;
	7. a Professor Emeritus, a magántanári, a címzetes egyetemi tanári és docensi cím adományozására;
	8. tiszteletbeli doktori és professzori cím adományozására.
3. Az Intézeti Tanács véleményt nyilvánít:
	1. a képzés indítása, szüneteltetése és megszüntetése tárgyában olyan szakokon, amelyben az intézet közreműködik;
	2. az intézet oktatóinak intézeti tanszékekre történő beosztásáról;
	3. intézeti igazgatóhelyettes megbízásáról;
	4. a Kar fejlesztését érintő kérdésekben;
	5. a szakot, hallgatóit érintő kari és egyetemi ügyekben;
	6. személyi kérdésekben, munkahelyi alkalmazások, ill. nyugdíjazások ügyében;
	7. a HÖK által az Intézeti Tanácshoz címzett hallgatói ügyekben;
	8. a Kar vezetője vagy a Kari Tanács által kezdeményezett kérdésekben.

## IV.

**AZ INÉZETI TANÁCS ÜGYRENDJE**

**10.§**

**AZ INTÉZETI TANÁCS ÜLÉSE**

1. Az Intézeti Tanácsot az intézetigazgató, akadályoztatása esetén az intézetigazgató-helyettes hívja össze szükség szerint, de félévenként legalább kétszer.
2. Az Intézeti Tanácsot 15 napon belül össze kell hívni, ha azt az Intézet tagjainak 1/3-a, valamely intézeti tanszékvezető, vagy a kar vezetője vagy a Kari Tanács a napirend megjelölésével írásban kezdeményezi.
3. Az Intézeti Tanács ülései az intézethez tartozó oktatók, kutatók egyéb alkalmazottak és hallgatók számára nyilvánosak, azokról jegyzőkönyv készül. Az Intézeti Tanács jelen lévő tagjai több mint ötven százalékának az ok és cél megjelölésével előterjesztett indítványára zárt ülést rendelhet el, de az ülésen hozott határozatok minden esetben nyilvánosak, azokat az ülést követően meg kell küldeni a dékánnak, illetve az intézet vagy a kar honlapján és/vagy a helyben szokásos más módon közzé kell tenni.
4. Az Intézeti Tanács akkor határozatképes, ha a tagok legalább kétharmada jelen van. Határozatképtelenség esetén az IT ülését újra össze kell hívni, és ebben az esetben az IT már határozatképes lesz.

(5) Az IT üléseit az elnök, vagy megbízottja vezeti.

(6) Az ülésekről az ügyvivő szakértők ülésenként felváltva jegyzőkönyvet készítenek, amelyet az igazgató és a jegyzőkönyvvezető aláírásával hitelesíti. A jegyzőkönyv alapján készült emlékeztetőt a jegyzőkönyv vezetője 2 munkanapon belül eljuttatja a dékánnak és az Intézeti Tanács tagjainak.

(7) Az IT-t előzetes napirend alapján kell összehívni, melyet az ülés előtt legalább 5 munkanappal meg kell küldeni a IT tagjainak, a dékánnak és az Intézet minden oktatójának. Indokolt esetben az 5 munkanapos határidőtől el lehet tekinteni, mely indoknak az emlékeztetőben szerepelnie kell.

(8) Az IT szavazatait nyílt szavazással hozza meg, a döntéshez a IT teljes létszámának minősített többsége (2/3) szükséges. Szavazategyenlőség esetén az IT elnökének szavazata dönt. Személyi ügyekben mindig, illetve ha azt a jelenlevők legalább fele kéri, egyéb ügyekben is titkos szavazást kell tartani.

**V.**

***Az INTÉZETI ÉRTEKEZLET***

## 11.§

**Az INTÉZETI ÉRTEKEZLET FELADATAI ÉS FUNKCIÓI**

1. Az Intézeti Értekezlet (IÉ) javaslataival és véleménynyilvánításával segíti az intézetigazgató és az Intézeti Tanács munkáját.
2. Az intézeti értekezlet szavazati joggal rendelkező tagjai az Intézet a PTE-vel közalkalmazotti jogviszonyban álló oktatói, professor emeritusai, kutatói, adminisztrátorai.
3. Tanácskozási joggal rendelkeznek az óraadók, illetve az Igazgató vagy az IT által meghívottak.
4. Az IÉ határozatképes, ha a szavazati joggal rendelkező tagjainak legalább 50%-a + egy fő jelen van.
5. Összehívására szükség szerint, de oktatási félévenként legalább egy alkalommal kerül sor. Tizenöt napon belül össze kell hívni, ha azt az Intézet tagjainak 1/3-a, a dékán vagy a Kari Tanács írásban kéri a napirend egyidejű megjelölésével. A meghívót e-mailen öt munkanappal az értekezlet előtt kell kiküldeni. A meghívó kiküldése az intézetigazgató, akadályoztatása esetén helyettesének feladata. Rendkívüli esetben az értekezlet rövid úton, akár szóban is összehívható. Az Intézeti Értekezletet az intézetigazgató, akadályoztatása esetén az intézetigazgató-helyettes vezeti.
6. Az Intézeti Értekezlet az intézet működésével kapcsolatos minden kérdésben véleményt nyilváníthat, illetve véleménye kikérhető.
7. Az IÉ titkos szavazással véleményt nyilvánít 2/3-os szavazattöbbséggel az intézetigazgató személyéről.
8. Az IÉ többségi szavazással dönt az intézeti Belső Működési Szabályzat elfogadásáról, módosításáról. Az Intézeti SzMSz a Kari Tanács jóváhagyásával lép hatályba.

**Kelt:** Pécs, 2019. november 27.

**Dr. Lehmann Magdolna s.k. intézetigazgató**

 **ZÁRADÉK:**

1. Jelen szabályzatot az Anglisztika Intézet 2009. július 1-én tartott összmunkatársi értekezlete, ellenszavazat és tartózkodás nélkül egyhangúan elfogadta. 2. Jelen szabályzatot a Pécsi Tudományegyetem Bölcsészettudományi Kar Kari Tanácsa a 2009. szeptember 16. napján tartott ülésén, a PTE BTK 325/2009. (IX. 16.) kari tanácsi határozatával ellenszavazat és tartózkodás nélkül elfogadta.
2. Jelen szabályzat a Kari Tanács által történő jóváhagyás napján lép hatályba.

Dr. Martsa Sándor s.k. intézetigazgató

1. . Jelen szabályzat módosítását a Pécsi Tudományegyetem Bölcsészettudományi Kar Kari Tanácsa a 2013. május 22. napján tartott ülésén, a PTE BTK 944/2013. (V. 22.) kari tanácsi határozatával ellenszavazat és tartózkodás nélkül fogadta el.

Dr. Fischer Ferenc s.k. dékán

1. **Jelen szabályzatot az Anglisztika Intézet 2019. november 27-én tartott összmunkatársi értekezlete, ellenszavazat és tartózkodás nélkül egyhangúan elfogadta.**

**Dr. Lehmann Magdolna s.k. intézetigazgató**

1. Jelen szabályzat módosítását a Pécsi Tudományegyetem Bölcsészettudományi Kar Kari Tanácsa a 2020. január 22. napján tartott ülésén, a PTE BTK 4/2020. (I. 22.) kari tanácsi határozatával ellenszavazat és tartózkodás nélkül fogadta el**.**

Dr. Heidl György s.k. dékán

**INTÉZETI SZMSZ 1. SZÁMÚ MELLÉKLETE**

**AZ INTÉZETI TANÁCS VÁLASZTOTT TAGJÁNAK/TAGJAINAK MEGVÁLASZTÁSI SZABÁLYAI**

1. A jelölő értekezlet elnöke az intézet igazgatója. A jelölő értekezletet az elnök hívja össze.
2. A jelölő értekezlet választó és választható tagjai az intézethez tartozó ***határozatlan idejű*** közalkalmazotti jogviszonyban foglalkoztatott oktatói és kutatói.
3. A jelölő értekezlet akkor határozatképes, ha a választásra jogosultak több mint fele jelen van. A határozatképességet az elnök köteles megvizsgálni.
4. A jelölő értekezleten legalább annyi jelöltet kell állítani, amennyi választott oktatói és kutatói helyet az intézet oktatói és kutatói betölthetnek, de annak érdekében, hogy póttag is választható legyen, cél- szerű több jelöltet állítani.
5. Ha a jelölő értekezlet nem határozatképes, azt nyolc naptári napon belül az elnök újból összehívja.
6. A jelölő értekezlet elnöke a megnyitás után részletesen tájékoztatja a gyűlés résztvevőit a jelölés és a szavazás rendjéről.
7. A jelöltté válás feltétele, hogy az érintett személy hozzájáruljon a jelöléséhez és megkapja a jelenlévők legalább egyharmadának támogató szavazatát. A szavazás ***titkos szavazással*** történik. A jelöltlista sorrendjét a szavazás eredménye alapján kell meghatározni.
8. A jelöltlista lezárását követően a jelölő értekezlet a jelöltlistán nem szereplő jelenlévők közül legalább 2 tagú szavazatszedő- és szavazatszámláló-bizottságot választ. A bizottság elnökére és tagjára a jelölő értekezlet tagjai tesznek javaslatot.
9. A választásokat meg lehet tartani közvetlenül az eredményes jelölés után.
10. A választás titkos.
11. A szavazásra rendelkezésre álló idő elteltét követően a szavazatszedő- és szavazatszámláló-bizottság a szavazatok összeszámlálása alapján úgy állapítja meg a választások eredményét, hogy a legtöbb

szavazatot elnyert jelölt/jelöltek a szavazatok sorrendjében foglalják el az intézeti választott tagi helyet/helyeket, illetőleg pót/póttagok lesznek.

1. Azonos szavazatszámot elérő jelöltek esetében a szavazást meg kell ismételni, ha az egyforma szavazatot kapott jelöltekkel az intézet túllépné a választható tagok számát.
2. A választás érvényességének feltétele, hogy a szavazásra jogosultak több mint fele szavazzon, és a megválasztottak megkapják az érvényes szavazatok több mint 50%-át.
3. A választást érvénytelenség esetén egy héten belül változatlan szabályokkal meg kell ismételni.
4. A szavazatszedő- és szavazatszámláló-bizottság a választás eredményét jegyzőkönyvben rögzíti, melyet a bizottság elnöke és tagja ír alá. A bizottság elnöke a jegyzőkönyvet megküldi a Dékáni Titkárságnak.